armvectores/hy_wikipedia_2023 huggingface dataset:
Գվիանկուր Սոլկուր

Գվիանկուր Սոլկուր (ֆր.՝ Guyencourt-Saulcourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 138 մարդ, բնակչության խտությունը` 27.00 մարդ/կմ²։ Բնակավայրը զբաղեցնում է 5 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս-արևելք, Ամյեն քաղաքից 60 կմ արևելք։


== Բնակչություն ==


== Տնտեսություն ==
2010 թվականին ուներ 79 աշխատունակ (15-64 տարեկան)  բնակիչ, որոնցից ակտիվ էին 57-ը, իսկ ոչ ակտիվները` 22։ Ակտիվության ցուցանիշը կազմում է 72,2 %։ 57 աշխատունակ մարդկանցից աշխատել է 51 անձ (30 տղամարդ և 21 կին)։ Գործազուրկ են եղել 6 անձ (3 տղամարդ և 3 կին)։ 22 անաշխատունակներից 6-ը եղել են աշակերտներ կամ ուսանողներ, 10-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Չոպովիչի

Չոպովիչի (ուկրաիներեն՝ Чоповичі), քաղաքատիպ ավան Ուկրաինայի Ժիտոմիրի մարզի Մալինի շրջանում։
2001 թվականի տվյալներով Չոպովիչի քաղաքատիպ ավանում բնակվում էր 2 272 մարդ։ Բնակավայրը զբաղեցնում է 7 կմ² տարածք։ Բնակչության խտությունը կազմում էր 316,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սալպարովո

Սալպարովո (ռուս.՝ Салпарово, բաշկիրերեն՝ Салпар), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 82 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեթ Հարդի

Մեթյու Մուր Հարդի (անգլ.՝ Matthew Moore Hardy, սեպտեմբերի 23, 1974(1974-09-23), Կամերոն, Մուր շրջան, Հյուսիսային Կարոլինա, ԱՄՆ), ամերիկացի պրոֆեսիոնալ ըմբշամարտիկ (ռեստլեր)։ Ներկա պահին հանդես է գալիս «TNA Wrestling» կազմակերպությունում։ Հայտնի է նաև «WWE» և «Ring of Honor» (ROH) ընկերություններում անցկացրած տարիներից։


== Տիտղոսներ ==
WWE
1x ECW չեմպիոն
1x WWE Միացյալ նահանգների չեմպիոն
6x WWE աշխարհի թիմային չեմպիոն
1x WWE թիմային չեմպիոն
1x WWE Եվրոպայի չեմպիոն
1x WWE թեթևքաշային չեմպիոն
1x WWE հարդքոր չեմպիոն
1x WCW աշխարհի թիմային չեմպիոնատ
OMEGA
1x OMEGA ծանրքաշային չեմպիոն
1x OMEGA թիմային չեմպիոն
National Championship Wrestling
1x NCW ծանրքաշային չեմպիոն
National Wrestling Alliance
1x NWA 2000 մրցույթի հաղթանակող


== Արտաքին հղումներ ==
Պաշտոնական կայք(անգլ.)
Slam! Էջ(չաշխատող հղում)(անգլ.)
«Online World of Wrestling» էջ(անգլ.)
Գեյթեն Մատարացո

Գեյթեն Մատարացո (անգլ.՝ Gaten Matarazzo, սեպտեմբերի 8, 2002(2002-09-08), Կոնեկտիկուտ, ԱՄՆ), ամերիկացի դերասան։ Առավել հայտնի է Նեթֆլիքսի «Տարօրինակ դեպքեր» հեռուստասերիալում Դասթին Հենդերսոնի դերով։ 2017 թվականին նկարահանվել է Քեթի Փերրիի «Swish Swish» երգի տեսահոլովակում։


== Ֆիլմագրություն ==


=== Տեսահոլովակներ ===


== Մրցանակներ և անվանակարգեր ==


== Ծանոթագրություններ ==
Ընդմիշտ հրեշը (ֆիլմ)

«Ընդմիշտ հրեշը» (անգլ.՝ The Devil All the Time), 2020 թվականի սպասվելիք ամերիկյան հոգեբանական թրիլեր ֆիլմ՝ հիմնված Դոնալդ Ռեյ Փոլոքի նույնանուն վեպի վրա։ Ֆիլմի ռեժիսորը և համահեղինակը Անտոնիո Քամփոսն է, պրոդյուսերները՝ Ջեյք Ջիլենհոլը, Ռենդալ Փոսթերը, Ռիվա Մարքերը, Գրեթչեն ՄաքԳոուենը և Մաքս Բորնը, իսկ դերասանական կազմն ընդգրկում է Թոմ Հոլանդին, Բիլլ Սկարսգարդին, Ռայլի Քիոյին,  Ջեյսոն Քլարկին, Սեբաստիան Սթենին, Ռոբերտ Փեթինսոնին, Հեյլի Բենեթին, Միա Վասիկովսկային, Էլայզա Սքանլենին,  Հարի Մելինգին և Փոքի ԼաՖարջին։
Նեթֆլիքսը նախատեսում է թողարկել ֆիլմը 2020 թվականի սեպտեմբերի 16-ին։


== Սյուժե ==
Ֆիլմի գործողությունը տեղի է ունենում Օհայո նահանգում Երկրորդ համաշխարհային պատերազմի ավարտի և Վիետնամի պատերազմի սկզբի միջև ընկած ժամանակահատվածում։ Այն ներկայացնում է տարբեր անհանգստացած մարդկանց սյուժետային գծերը, որոնք տառապում են հետպատերազմյան վնասի և հանցավորության հետևանքներից։


== Դերասանական կազմ ==
Թոմ Հոլանդ՝ Արվին Ռասել
Սեբաստիան Սթեն՝ Լի Բոդեքեր
Ռոբերտ Փեթինսոն՝ Փրեսթոն Թիգարդին
Բիլլ Սկարսգարդ՝ Ուիլարդ Ռասել
Միա Վասիկովսկա՝ Հելեն Հաթոն
Էլայզա Սքանլեն՝ Լենորա Լաֆերթի
Ջեյսոն Քլարկ՝ Կառլ Հենդերսոն
Ռայլի Քիո՝ Սենդի Հենդերսոն
Հեյլի Բենեթ՝ Շառլոթ Ռասել
Հարի Մելինգ՝ Ռոյ Լաֆերթի
Էբի Գլովեր՝ Փամելա Սյու Ռիսթեր
Փոքի ԼաՖարջ


== Արտադրություն ==
Ֆիլմի մասին հայտարարվել է 2018 թվականի սեպտեմբերին։ Այդ ժամանակ Թոմ Հոլանդը, Ռոբերտ Փեթինսոնը, Քրիս Էվանսը և Միա Վասիկովսկան բանակցությունների մեջ էին գտնվում ֆիլմում նկարահանվելու համար։ Անտոնիո Քամփոսն ընտրվել է ֆիլմը նկարահանելու և գրելու, իսկ Ջեյք Ջիլենհոլ՝ պրոդյուսերավորելու համար։ 2019 թվականի հունվարին Բիլլ Սկարսգարդը և Էլայզա Սքանլենը միացել են դերասանական կազմին, իսկ Նեթֆլիքսը ձեռք է բերել ֆիլմի տեղայնացման իրավունքը։ Սեբաստիան Սթենը փոխարինել է Էվանսին, որը ստիպված է եղել լքել նախագիծը պլանավորման տարաձայնությունների պատճառով և անձամբ խորհուրդ է տվել իր դերում վերցնել Սթենին։ Բացի այդ հայտարարվել է, որ Ջեյսոն Քլարկը, Ռայլի Քիոն և Հեյլի Բենեթը նույնպես միացել են դերասանական կազմին։ 2019 թվականի մարտին Հարի Մելինգը միացել է նրանց։ Դանի Բենսին և Սաունդեր Ջուրիանսը դառնալու են ֆիլմի երաժշտության հեղինակները։
Նկարահանման շրջանը սկսել է 2019 թվականի փետրվարի 19-ին Ալաբամայում։ 2019 թվականի ապրիլի 15-ին նկարահանումները դադարեցվել են։


== Թողարկում ==
Ֆիլմը նախատեսվում է թողարկել 2020 թվականի սեպտեմբերի 16-ին։


== Ծանոթագրություններ ==


== Արտաքին հղումներ ==
«Ընդմիշտ հրեշը (ֆիլմ)»(անգլ.) ֆիլմը Internet Movie Database կայքում
Simple like a Flower

«Simple Like A Flower», գերմանահայ երգչուհի և մոդել Իվետա Մուկուչյանյի սինգլը։ Երաժշտության և բառերի հեղինակը Իվետա Մուկուչյանն է։ Պրեմիերան եղել է 2015 թվականի հոկտեմբերի 2-ին։ ՅուԹյուբում երգն ունի 500,000-ից ավել դիտում։ Երգի տեսահոլովակը նկարահանվել է "The Grand" Berlin հյուրանոցում։ Տեսահոլովակը նկարահանել է գերմանացի ռեժիսոր Սիլվիո Ռոսենտալը։


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Երգի բառերը musixmatch.com-ում
Տեսահոլովակի նկարահանման վայրը
Գրոտամարե

Գրոտամարե (իտալերեն՝ Grottammare), կոմունա Իտալիայում, գտնվում է Մարկե մարզի Ասկոլի Պիչենո գավառում։
Բնակչությունը կազմում է 15286 մարդ (2008), բնակչության խտությունը՝ 866 մարդ/կմ²։ Տարածքը կազմում է 18 կմ²։ Փոստային ինդեքս՝ 63013։ Հեռախոսային կոդ՝ 0735։


== Ժողովրդագրություն ==
Բնակչության աճը


== Համայնքի վարչակազմ ==
Հեռախոսահամար։ 0735 7391
Էլեկտրոնային փոստ։ urp@comune.grottammare.ap.it
Պաշտոնական կայք։ http://www.comune.grottammare.ap.it/


== Արտաքին հղումներ ==
Բնակավայրի պաշտոնական կայք(իտալ.)
Վիճակագրության Ազգային Ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ալտիդոնա

Ալտիդոնա  (իտալերեն՝ Altidona), կոմունա Իտալիայում, գտնվում է Մարկ շրջանում՝ Ասկոլի Պիչենո պրովինցիայում։
Բնակչությունը կազմում է 2284 մարդ (ըստ 1905 թվականի հունիսի 23-ի), բնակչության խտությունը կազմում է 176.6 մարդ/կմ²։ Տարածքը կազմում է Dez 93 կմ²։ Փոստային ինդեքս՝ 63010։ Հեռախոսային կոդ՝ 00734։
Քաղաքի հովանավոր սուրբը Սուրբ Կիրիակն է։


== Արտաքին հղումներ ==
Քաղաքի պաշտոնական կայք(իտալ.)
Լվովի մաթեմատիկական դպրոց

Լվովի մաթեմատիկական դպրոց, Լվով քաղաքի համալսարանում աշխատած մաթեմատիկոսների խմբակ, որը 1929 թվականից հրատարակել է   Studia Mathematica ամսագիրը։ Այդ գիտնականներից շատերը, հատկապես նրանք, ովքեր հրեական ծագում ունեին, փախել են քաղաքից 1941 թվականին, երբ ակնհայտ է դարձել, որ գերմանական ֆաշիստները մոտ են Լվովը գրավելոն։ Նրանցից քչերին է հաջողվել ողջ մնալ պատերազմական ժամանակների թոհուբոհում և շարունակել իրենց գիտական աշխատանքները, բայց արդեն՝ Վրոցլավ քաղաքում։ Իսկ Ստանիսլավ Ուլամն ու լվովյան մաթեմատիկական դպրոցի ևս մի քանի անվանի ներկայացուցիչներ իրենց գիտական կարիերան շարունակել և համբավ են ձեռք բերել Արևմուտքում կատարած աշխատանքներով։
Լվովի մաթեմատիկական դպրոցն անվանում են նաև «շոտլանդական»՝ նկատի առնելով այն տարիներին Լվովում գործած «Շոտլանդական սրճարան»-ը, որտեղ սովորաբար անց են կացվել գիտնականների հավաքույթները։


== Անվանի մասնակիցներ ==
Գերման Աուերբախ
Ստեֆան Բանախ
Մարկ Կաց
Անտոնիյ Լեմնիցկի
Ստանիսլավ Մազուր
Վլադիսլավ Օռլիչ
Ստանիսլավ Ռուզևիչ
Ստանիսլավ Սաքս
Վլոդիմեժ Ստոժեկ
Ստանիսլավ Ուլամ
Լեոն Հվիստեկ
Յուլիուշ Շաուդեր
Հուգո Շտայնհաուզ
Բացլավ Սերպինսկի


== Գրականություն ==
Roman Duda - Lwowska Szkoła Matematyczna| wydawca = Wydawnictwo Uniwersytetu Wrocławskiego| miejsce = Wrocław| rok = 2010| strony = | isbn =978-83-229-2868-4 }}
Kazimierz Kuratowski - Pół wieku matematyki polskiej 1920–1970| wydawca = Książka i Wiedza| miejsce = Warszawa| rok = 1973| strony = | isbn =978-83-244-0381-3 }}
Mariusz Urbanek - Genialni. Lwowska Szkoła Matematyczna| wydawca = Wydawnictwo „Iskry” miejsce = Warszawa| rok = 2014| strony = | isbn =978-83-244-0381-3 }}


== Ծանոթագրություններ ==


== Արտաքին հղումներ ==
Prace polskich matematyków z okresu międzywojennego
Piękne umysły. Lwowska szkoła matematyczna – publikacja Ośrodka Karta (2016)
Ծիծեռնակ (այլ կիրառումներ)

Ծիծեռնակ, թռչուն։
Ծիծեռնակ, երգ, որը հորինել է Գ. Դոդոխյանը Դորպատում 1854 թվականին։
Ծիծեռնակ, պատկերազարդ մանկական ամսագիր նախադպրոցական և դպրոցական կրտսեր տարիքի երեխաների համար։
Միքայել Լուստիգ

Կարլ Միքայել Լուստիգ, (շվեդերեն՝ Carl Mikael Lustig, դեկտեմբերի 13, 1986(1986-12-13), Ումեո, Շվեդիա), շվեդ պրոֆեսիոնալ ֆուտբոլիստ, Շվեդիայի ֆուտբոլի ազգային հավաքականի և Շոտլանդական Սելտիկի պաշտպան, ով հանդես է գալիս 23 համարի ներքո։


== Պարգևներ ==


=== Ակումբ ===
ՌոսենբուրգՆորվեգական պրեմիեր լիգա։ 2009, 2010ՍելտիկՇոտլանդական պրեմիերշիփ։ 2012, 2013, 2014
Շոտլանդիայի գավաթ։ 2013


== Միջազգային գոլեր ==


== Ծանոթագրություններ ==


== Արտաքին հղումներ ==
Mikael Lustig(չաշխատող հղում) ESPN Soccernet
Ռադհա Պաուդել

Ռադհա Պաուդել (անգլ.՝ Radha Paudel, դեկտեմբերի 29, 1973(1973-12-29), Chitwan District, Bagmati Province, Նեպալ), սոցիալական ակտիվիստ։ Նրա հիմնական նպատակներն են աջակցել Նեպալի աղքատ շրջաններին` առողջապահական ծառայություններ ու հումանիտար օգնություն կազմակերպելով։ Պայքարում է խտրականության, հատկապես կանանց դեմ խտրականության դեմ։ Նա ոչ միայն դեմ է Չհաուպադի ավանդույթի կիրառմանը, այլև այն բոլոր սոցիալական սովորույթներին, որոնք սահմանափակում են կանանց գործողությունները դաշտանի ընթացքում։
Մասնագիտության բուժքույր է, մասնագիտացված է անեսթեզիոլոգիայում։ Նեպալի Թրիբհուվան համալսարանում բուժքույրի բակալավրի աստիճան է ստացել Հանրային առողջության ոլորտում (2000), մագիստրոսի աստիճան` Առողջության կրթության (2001) և սոցիոլոգիայի (2003) ոլորտներում։ Բհարապտուր հիվանդանոցում աշխատելուց հետո 2001 թվականին աշխատանք է ստացել Ջումլա քաղաքում, որտեղ ապրում և աշխատում էր նրա հայրը։ Տարածքը կտրված էր և զարգացման կարիք ուներ։ նա սկսել է ապահով մայրության ծրագիր իրականացնել։ Սակայն 2002 թվականին այն խստորեն ճնշվել է մաոկական հարձակման արդյունքում, և Ռադհան հազիվ է փրկվել In 2010 she got a Master in Development Management from Asian Institute of Management (AIM), Manila, Philippines.:
Նա Action Works Nepal-ի հիմնադիրն է և դրա նախագահն է եղել 2010-2015 թվականներին։ Action Works Nepal-ը նպատակ ունի նորարարական հումանիտար, կրթական, մասնագիտական զարգացման ծրագրերով բարելավել կենսապայմանները համայնքներում։
2012 թվականին արժանացել է N-Peace մրցանակի։
2014 թվականին արժանացել է Մադան գրական մրցանակի` իր «Խալանգամա Համալա» գրքի համար։ Նա պարգևատրվել է 200.000 նեպալական ռուպիով և դարձել է երրորդ կինը Փարիջատից ու Ջհամակ Կումարի Ղիմիրեից հետո, որն արժանացել է այդ մրցանակին։ Գիրքը թարգմանվել է անգլերեն և 2016 թվականին տպագրվել է «Ջումլա. բուժքրոջ պատմությունը» վերնագրով։
2016 թվականին հիմնել է Ռադհա Պաուդել հիմնադրամը։ Կազմակերպության ուշադրության կենտրոնում են գյուղական համայնքներում կատարվող փոփոխությունները, այն դեմ է արտահայտվում կանանց հանդեպ խտրականություններին ու բռնություններին։ Այն նաև պաշտպանում է կանանց քաղաքացիական իրավունքներն ու արշավներ է իրականացնում մանկամուսնությունների դեմ։


== Ծանոթագրություններ ==
Սոորետամա

Սոորետամա (պորտ.՝ Sooretama), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հարավային ափի մարզում։ Մտնում է Լինյարիսի գավառի կազմի մեջ։ Բնակչությունը կազմում է 30.680 մարդ՝ 2020 թվականի տվյալներով։ Գրավում է 587 կմ2 տարածք։ Բնակչության խտությունը՝ 35,9 մարդ/կմ²։
Համայնքի սահմաններում է ընկած 1982 թվականին, նախկինում գոյություն ունեցած կենսաբանական երկու արգելոցների միավորման արդյունքում ստեղծված, խստորեն պահպանվող 27.858 հեկտար Սոորետամա տարածքի մի հատվածը։


== Պատմություն ==
Քաղաքը հիմնադրվել է 2004 թվականի մարտի 30-ին


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 73.298.557,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.682,79 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,702 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Բոնի սյուր Մեզ

Բոնի սյուր Մեզ (ֆր.՝ Bogny-sur-Meuse), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 5531 մարդ, բնակչության խտությունը` 238.82 մարդ/կմ²։ Բնակավայրը զբաղեցնում է 23.16 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 105 կմ հյուսիս, Շառլվիլ Մեզիեր քաղաքից 10 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3476 աշխատունակ (15-64 տարեկան) բնակիչ, որոնցից ակտիվ էին 2309-ը, իսկ ոչ ակտիվները` 1167։ Ակտիվության ցուցանիշը կազմում է 66,4 %։ 2309 աշխատունակ մարդկանցից աշխատել է 1880 անձ (1115 տղամարդ և 765 կին)։ Գործազուրկ են եղել 429 անձ (201 տղամարդ և 228 կին)։ 1167 անաշխատունակներից 281-ը եղել են աշակերտներ կամ ուսանողներ, 315-ը` թոշակառուներ, իսկ 571-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սերգեյ Բախարև

Սերգեյ Բախարև (ռուս.՝ Серге́й Ви́кторович Ба́харев, հունիսի 24, 1961(1961-06-24) - հուլիսի 20, 2019(2019-07-20)), ռուս դիվանագետ։ Արտակարգ և լիազոր դեսպան (2019 թվականի հունիսի 11)։


== Կենսագրություն ==
1984 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետել է սոմալիերենին և անգլերենին։
1984 թվականից զբաղվել է դիվանագիտական գործունեությամբ։
Իր ամբողջ դիվանագիտական կարիերան Սերգեյ Բախարևը կապել է Ռուսաստանի արտաքին քաղաքականության Աֆրիկյան ուղղության հետ, անձնական մեծ ներդրում է ունեցել Աֆրիկայի երկրների հետ Ռուսաստանի բարեկամական հարաբերությունների զարգացման և ամրապնդման ուղղության ձևավորման և իրականացման գործում։

2003 թվականից մինչև 2013 թվականը եղել է ՌԴ ԱԳՆ Աֆրիկայի դեպարտամենտի բաժնի պետ, տնօրենի տեղակալ։
2013 թվականի մարտի 26-ից մինչև 2019 թվականի հունիսի 26-ը Զիմբաբվեում եղել է Ռուսաստանի Դաշնության արտակարգ և լիազոր դեսպան։
2013 թվականի մարտի 26-ից մինչև 2019 թվականի հունիսի 26-ը Մալավիում եղել է Ռուսաստանի Դաշնության արտակարգ և լիազոր դեսպան։2019 թվականի հուլիսի 20-ին հանկարծամահ է եղել։


== Անձնական կյանք ==
Ամուսնացած է եղել, ունի մեկ որդի և մեկ դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2012 թվականի հուլիսի 16)
1-ին դասի արտակարգ և լիազոր դեսպանորդ (2015 թվականի մայիսի 29)
Արտակարգ և լիազոր դեսպան (2019 թվականի հունիսի 11)


== Ծանոթագրություններ ==


== Արտաքին հղումներ ==
Զիմբաբվեում Ռուսաստանի դեսպանի էջը Archived 2020-12-01 at the Wayback Machine.
«Սերգեյ Բախարևի մահվան մասին»
Չերվլենոե (գյուղ, Լեբեդինի շրջան)

Չերվլենոե (ուկրաիներեն՝ Червлене), գյուղ Ուկրաինայի Սումիի մարզի Լեբեդինի շրջանում։ Հիմնադրվել է 17-րդ դարում։
2001 թվականի տվյալներով Չերվլենոե գյուղում բնակվում էր 536 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալիե Օզերա (Սովետսկի շրջան)

Մալիե Օզերա (ռուս.՝ Малые Озера), ավան Ռուսաստանի Ռոստովի մարզի Սովետսկի շրջանում։ Մտնում է Չիրսկի գյուղական համայնքի կազմի մեջ։
Պիպին Լանդենացի

Պիպին Լանդենացի (ֆր.՝ Pépin de Landen, հոկտեմբեր 580-640), Ավստրազիայի մայորդոմը 623-640 թվականներին։


== Կենսագրություն ==
Պիպինը, ում անվանել են Լանդենացի կամ Ավագ, եղել է Պիպին I-ի որդին, ով սերում էր հարուստ և նշանավոր ազնվականական ընտանիքից։ Վերջինիս տոհմը ավանդաբար ժառանգել էր Ավստրազիան որպես տոհմական կալվածք։ Նա եղել է ավստրազիական ազնվականության երեք ներկայացուցիչներից մեկը, ովքեր մենամարտելով Բրունեգիլդայի դեմ Ավստրազիա են հրավիրում Նեյստրիայի արքա Խլոտար II-ին։
Երբ Դագոբերտը նրա հոր մահից հետո դարձավ Ավստրազիայի, Նեյստրիի և Բուրգունդիայի թագավորը, նա Պիպինին պահում էր իր Նեյստրիի ամրոցում, ով կրկին դարձավ Ավստրազիայի մայորդոմ միայն Սիգիբերտ III-ի օրոք։ Պատմիչները պատմում են, որ «Պիպինը Ավստրազիայի իր մարդկանց կառավարում էր զգուշությամբ, պատվով, բարությամբ և նրանց բոլորին հավաքում էր իր կողքը ընկերության կապերով»։
Պիպին Լանդենցին մահացել է 640 թվականին։


== Գրականություն ==
Лебек С.: Происхождение франков
Эрлихман В.В.: Правители мира


== Ծանոթագրություններ ==
Թաթարքյոյ

Թաթարքյոյ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լեռնամետալուրգիայի ինստիտուտ

Լեռնամետալուրգիայի ինստիտուտ, փակ բաժնետիրական ընկերությունը լեռնամետալուրգիայի ոլորտի տարածաշրջանային նշանակության համալիր գիտահետազոտական և նախագծային ինստիտուտ է Երևանում։


== Պատմություն ==
Ինստիտուտը հիմնադրվել է 1952 թվականին, ԽՍՀՄ Գունավոր մետալուրգիայի նախարարության կողմից։ Եղել է Մոսկվայի «Գիպրոցվետմետ» նախագծային ինստիտուտի երևանյան մասնաճյուղը։ Շինարարության և նախագծային-հետազոտական աշխատանքների ծավալների ավելացմամբ պայմանավորված՝ երևանյան մասնաճյուղի հիման վրա 1957 թվականին կազմակերպվել է ինքնուրույն հաշվեկշռով առաջին կարգի նախագծային ինստիտուտ, որին վերապահվում են Հայաստանում կառուցվող՝ գունավոր մետալուրգիայի բնագավառի ձեռնարկությունների գլխավոր նախագծողի գործառույթները։
1957 թվականին Հայաստանում ստեղծվել է գիտահետազոտական լեռնամետալուրգիական ինստիտուտ (ԳՀԼՄԻ), որը գլխադասային ինստիտուտի իրավասություն ուներ՝ գիտական հիմնախնդիրների մշակման և մետալուրգիական և լեռնահանքային արդյունաբերական գործընթացների կատարելագործման նպատակով Հայաստանի գունավոր մետալուրգիայի ձեռնարկությունների համար գիտահետազոտական և փորձնական-շինարարական աշխատանքներ իրականացնելու։ Հետագայում ԳՀԼՄԻ-ն և Արմգիպրոցվետմետը միավորվել են։
1963 թվականին ինստիտուտն անցել է ԽՍՀՄ Պետմետալուրգկոմիտեի ենթակայության տակ։
1967 թվականին ինստիտուտի հիմնական երեք բաժիններն էին՝ լեռնային, հարստացման և մետալուրգիայի, որոնց ենթակայության տակ կային 8 մասնագիտացված հետազոտական լաբորատորիաներ։
Հիմնական բաժինների իրականացրած հետազոտությունների համընդգրկունությունն ու արդյունավետությունն ապահովելու համար ստեղծվել են երկրաբանության, տեխնիկատնտեսական և գիտատեխնիկական հետազոտությունների և արտոնագրային ծառայության բաժինները, կեղտաջրերի մաքրման և գազամաքրման ու փոշեզտման լաբորատորիաները։
Ինստիտուտի վերլուծական մասը ներկայացված էր կենտրոնական վերլուծական, հարգորոշման, սպեկտրալ վերլուծության, ռենտգենա-կառուցվածքային վերլուծության և միներոլոգիայի ու պետրոգրաֆիայի լաբորատորիաներով։
Իր պատմության ողջ ընթացքում ինստիտուտի գործունեությունն անշեղորեն ընդլայնվել է, զուգահեռաբար աճել են կատարված աշխատանքների ծավալները։ Որոշակի անկում է արձանագրվել միայն 90-ականներին՝ Հայաստանում հանքարդյունաբերության ոլորտի ճգնաժամով պայմանավորված։
1994 թվականին ինստիտուտը գրանցվել է Հայաստանի Հանրապետության պետական ռեգիստրի կողմից՝ որպես «Հայաստանի Գունավոր Մետալուրգիայի գիտահետազոտական և նախագծային ինստիտուտ» («Հայգիտգունմետգիտնախագիծ») Պետական ձեռնարկություն, որը 02.02.1998 թվականին վերակազմավորվել է «Հայգիտգունմետգիտնախագիծ» պետական փակ բաժնետիրական ընկերության, իսկ 08.12.1999 թվականին անվանափոխվել է «Լեռնամետալուրգիայի ինստիտուտ» փակ բաժնետիրական ընկերության։


== Լաբորատորիաներ ==
Երկրաբանության լաբորատորիա
Հանքահարստացման և ազնիվ մետաղների լաբորատորիա
Լեռնային բաժին
Մետալուրգիայի լաբորատորիա
Շրջակա միջավայրի պահպանության բաժին
Կենտրոնական անալիտիկ և հարգորոշման լաբորատորիա


== Ծանոթագրություններ ==


== Արտաքին հղումներ ==
Պաշտոնական կայքը
«Վալլեքս» խումբը միության կայքը
ՀԱՅԱՍՏԱՆՆ ԱՐԺԱՆԱՑԵԼ Է ՄԻՋԱԶԳԱՅԻՆ ՄՐՑԱՆԱԿԻ` ԼԵՌՆԱՄԵՏԱԼՈՒՐԳԻԱՅԻ ԲՆԱԳԱՎԱՌՈՒՄ ՁԵՌՔԲԵՐՈՒՄՆԵՐԻ ՀԱՄԱՐ
Արշակ Գասպարյան

Արշակ Հարությունի Գասպարյան (հունվարի 8, 1956(1956-01-08), Ստեփանակերտ), վիրաբույժ-անեսթեզիոլոգ։


== Կենսագրություն ==
Ավարտել է Ստավրոպոլի (Ռուսաստան) պետական բժշկական ինստիտուտը (1980 թվական)։ 1981-1992 թվականներին աշխատել է ԼՂՀ մարզային, Մարտունիի կենտրոնական շրջանային, շտապ օգնության հիվանդանոցներում, 1992-1996 թվականներին՝ Ստեփանակերտի կենտրոնական զինվորական կլինիկական հոսպիտալի պոլիկլինիկական ծառայության պետական վիրաբուժական բաժանմունքի օրդինատոր, 1996-2002 թվականներին՝ Խոջալուի զինվորակսսն կայազորային հոսպիտարի ավագ օրդինատոր, 2002 թվականից՝ կենտրոնական կլինիկական զինվորական հոսպիտարի ուրոլոգիական, ապա՝ վիրաբուժական բաժանմունքների պետ։
1989-1992 թվականներին Մարտակերտի, Շահումյանի, Հադրութի, Ֆիզուլիի զինվորական, ռազմադաշտային շարժական հոսպիտալներում բուժօգնություն է ցույց տվել հարյուրավոր վիրավոր ազատամարտիկների, նաև մասնակցել է ազատագրական մարտերի։
2012 թ. ՀՀ Նախագահի հրամանագրով պարգևատրվել է Մարտական ծառայության մեդալով։
Ունի բժշկական ծառայության մայորի զինվորական կոչում։


== Ծանոթագրություններ ==
Արբակ Մխիթարյան

Արբակ Տիգրանի Մխիթարյան (հունվարի 24, 1911(1911-01-24), Տանտա, Եգիպտոս - ապրիլի 27, 2004(2004-04-27), Սխարբեեկ, Բրյուսել, Բելգիա), հայ եգիպտաբան, Հին աշխարհի արվեստների և կրոնների տեսաբան, պատմաբան, հնագետ։


== Կենսագրություն ==
Արբակ Մխիթարյանը ծնվել է Եգիպտոսի Տանտա քաղաքում։ 1925 թվականին տեղափոխվել է Բելգիա։ 1929 թվականից եղել է Բրյուսելի եգիպտաբանական ինստիտուտի աշխատակից, 1947 թվականից՝ ընդհանուր քարտուղարը և վարչության խորհրդի անդամ։ 1942-1945 թվականներին աշխատակցել է Կահիրեի արևելքի հնագիտության ֆրանսիական ինստիտուտին, 1964-1976 թվականներին՝ Բրյուսելի արվեստի և պատմության թագավորական թանգարանի բաժնի վարիչ։ Եգիպտոսում, Սուդանում մասնակցել է պեղումների։ 1968-1969 թվականներին ուսումնասիրել է Երուսաղեմի հայկական գանձերն ու գանձարանները։ Զեկույցներով ու դասախոսություններով հանդես է եկել նաև Հայաստանում (1963, 1985, 1987 թթ.):
Բազմիցս ղեկավարել է թագավորական թանգարաններում անցկացվող Իսլամական արվեստի օրերը։ Եղել է հայ մանրանկարչության մասնագետ։ 1985 թվականին Բրյուսելում Մխիթարյանի նախաձեռնությամբ ստեղծվել է «Հայ ընկերային կենտրոնը», որը 1993 թվականին կոչվել է «Արբակ Մխիթարյան» հայ ընկերային կենտրոն, 1986 թվականին՝ «Սևան» երկօրյա հայկական դպրոցը։ Հրատարակվել են նրա «Եգիպտական գեղանկարչություն» (1954 թ.), «Եգիպտոս» (1956 թ.), «Իսլամական արվեստ» (1977 թ.), «Մ. Կուննեն, Ռ. Վուլլեման. Դեպի հավերժություն» (1989 թ.) և այլ գրքեր։ Նրա աշխատությունները լույս են տեսել հայերեն, ֆրանսերեն, գերմաներեն, անգլերեն և հոլանդերեն։
Մահացել է Բելգիայի Սխաարբեեկ քաղաքում։


== Հիշատակ ==
Բրյուսելում գործում է «Արբակ Մխիթարյան» հասարակական կենտրոնը։


== Երկեր ==
Introduction a L'Egypte, Bruxelles et Neouchatel, 1956 (վերահրատարակվել է 2004).
Religions du Monde, L'Egypte, P. 1964.
Tresos du Patriarcal Armenien de Je'rusalem, Je'rusalem (Երուսաղէմի Հայոց Պատրիարքարանի գանձերը), 1969.
Les Arts de L'Islam, Bruxelles, 1976.
La Peinture egyptienne, Geneve, 1954 (2 me e'd., P., 1979).
Miniatures armeniennes d'Ispahan (Avec S., Der Nersessian), Bruxelles, 1986.


== Գրականություն ==
Jean-Michel Bruffaerts, Arpag Mekhitarian ou la mémoire de l’orientalisme et de l’égyptologie belges, Musées royaux d'Art et d'Histoire, Bruxelles, Académie Orientaliste, 1999.


== Ծանոթագրություններ ==
Արգո (ԱՄԿ)

Արգո (անգլ.՝ Argo), նախատեսվող ավտոմատ միջմոլորակային կայան, որը պետք է օգտագործվի արտաքին մոլորակների հետազոտության համար։
Ծրագրով նախատեսվում է անցում Յուպիտերի, Սատուրնի, Նեպտունի, ինչպես նաև Կոյպերի գոտու մարմնի մոտով։ Նեպտունի և նրա ամենամեծ արբանյակ Տրիտոնի վրա կենտրոնացումը պայմանավորված է Նեպտունի համակարգի հետազոտության 50 տարվա բացը լրացնելու համար, ինչպես նաև պարզաբանելու որոշ հանելուկներ, որոնք մնացել են Վոյաջեր-2-ի 1980-ականներին անցումից հետո։


== Ծանոթագրություններ ==


== Արտաքին հղումներ ==
Future Planetary Exploration - Argo
Neptune Science with Argo - A Voyage through the Outer Solar System
Jing

Jing (արտասանություն` Ջինգ [ˈdʒeɪɪŋ]), ծրագրային ապահովում սքրինքասթինգի համար (էկրանից տեսանյութի հեռարձակում), 2007 թվականին ստեղծել է TechSmith կորպորացիան՝ «Jing Project» անվամբ։


== Հնարավորություններ ==
Ծրագիրն օգտագործելու համար հարկավոր է գրանցվել։ Գործիքը ընդգրկում է պատկերը (ֆորմատը՝ PNG) կամ տեսանյութը աշխատասեղանի առանձնացված հատվածից՝ ցանկության դեպքում նաև խոսափողի ձայնը։ Նյութը ժամանակավոր շտեմարան ներբեռնելուց հետո, ծրագիրը առաջարկում է պահպանել այն իր սեփական առցանց տեսահարթակում՝ սոցիալական կայքերում (Facebook, Twitter, Flickr), նիշքերի փոխանցման կանխագրում կամ օգտատիրոջ համակարգչում։ Առցանց տեսահարթակ բեռնելու դեպքում ծրագիրը ավտոմատ ստեղծում է URL ստեղծված հոլովակի վրա՝ հնարավորություն տալով կիսվել այլոց հետ։ Jing-ը համատեղելի է Էփլ Մակինտոշ և Microsoft Windows օպերացիոն համակարգերի հետ։ Jing-ը հասարակ ֆորմատի և սքրինքաստերի արագ բեռնման շնորհիվ գործածվել է թվային տեղեկատուներում և գրադարաններում։


== Jing Pro ==
2009 թվականի հունվարի 6-ից TechSmith-ը թողարկել է Jing Pro տարբերակը՝ Jing-ի վճարովի պրեմիում տարբերակը։ Ի տարբերություն անվճարների՝ պրոֆեսիոնալ տարբերակը աջակցում է պահպանման MPEG-4 ձևաչափը, տեսանյութի սկզբում և վերջում բացակայում է ջրանիշը, YouTube բեռնումը և տեսախցիկների հետ աշխատանքը։ 2012 թվականի փետրվարին TechSmith ընկերությունը հայտարարել է Jing Pro-ի մոտալուտ փակման մասին։ Բոլոր օգտատերերը (անկախ բաժանորդագրության տեսակից) կարող էին օգտվել սերվիսից մինչև 2013 թվականի փետրվարի 28-ը։


== Քննադատություն ==
Անվճար տարբերակում ընդգրկման տևողությունը սահմանափակվում է 5 րոպեով, չկա հնարավորություն տեսանյութի որակը ընտրելու, իսկ հոլովակը պահպանվում է միայն SWF ձևաչափով։ Պատրաստի տեսանյութի սկզբում և վերջում տեղադրվում է տեղեկություն այն մասին, որ հոլովակը ստեղծվել է Jing-ի օգնությամբ։ Բացակայում է ռուսերնի օժանդակությունը։ «Мир ПК» ամսագիրը գործիքին տվել է 5-ից 3 միավոր։


== Աջակցության կասեցում ==
2020 թվականի հունիսի վերջին մշակողը հայտարարել է, որ աջակցությունը և Jing-ի հետագա մշակումը կկասեցվի 2020 թվականի հուլիսի 14-ին՝ կապված Adobe-ի՝ 2020 թվականի վերջին Flash-ի հետագա աջակցությունից հրաժարվելու պլանների հետ, համապատասխանաբար նաև SWF ֆորմատի։ Որպես փոխարինող TechSmith-ը խորհուրդ է տալիս Capture-ը, որը ձայնագրում է MPEG-4 Part 14 ձևաչափով։


== Ծանոթագրություններ ==


== Գրականություն ==
Эльдар Кудинов Запись видео с экрана // Computer Bild : журнал. — 2010. — № 19. — С. 22. — ISSN 2308-815X.
Сергей и Марина Бондаренко Скринкаст: лучше один раз увидеть! // Мир ПК : журнал. — 2010. — № 10. — С. 54—55. — ISSN 02353520.
Скринкастинг и создание обучающих роликов // Chip : журнал. — 2011. — № 5. — С. 104—105. — ISSN 1609-4212.
Юрий Пятковский Лучший софт для создания скриншотов и экранного видео // Chip : журнал. — 2011. — № 11. — С. 111. — ISSN 1609-4212.
Ադեոպապոզավր

Ադեոպապոզավր (լատ.՝ Adeopapposaurus), պրոզաուրոպոդ խմբին պատկանող սողունակոնքային դինոզավրերի ցեղ, որոնք ապրել են վաղ յուրայի ժամանակաշրջանում։ Բրածո մնացորդները հայտնաբերվել են Կանյոն Դել Կոլորադո երկրաբանական շերտում, որը գտնվում է Արգենտինայի Սան-Խուան քաղաքում։ Արտաքինից հիշեցնում է Massospondylus դինոզավրին։ Հայտնի է 4 մասնակի պահպանված կմախքների միջոցով։
Նմուշի տիպը PVSJ568, որը իր մեջ պարունակում է գանգը և կմախքի մեծ մասը։ Վերին և ստորին ծնոտների ծայրերի ոսկորների կառուցվածքը հնարավորություն են տալիս ենթադրել, որ դա իրենից ներկայացնում է եղջերացած կտուց։ Բրածո մնացորդները ներկայումս անվանվում են Adeopapposaurus և սկզբնական շրջանում վերագրվում էին հարավամերիկյան դինոզավր Massospondylus-ին։ Այժմ Adeopapposaurus-ը դասակարգվում է որպես մասսոպոնդիլիդների ընտանիքի ներկայացուցիչ։ Adeopapposaurus-ը նկարագրվել է 2009 թվականին Ռիկարդո Ն. Մարտինեսի կողմից։ Տիպիկ տեսակ - Adeopapposaurus mognai, որի անվանումը ցույց է տալիս մնացորդների հայտնաբերման վայրը։


== Ծանոթագրություններ ==
Պետր Բակալով

Պետր Նիկոլով Բակալով (բուլղար․՝ Петър Николов Бакалов, 21 ապրիլի, 1879, Կոտել, Բուլղարիայի իշխանություն - 14 դեկտեմբերի, 1964, Սոֆիա, Բուլղարիայի Ժողովրդական Հանրապետություն), բուլղարացի երկրաբան և հնէաբան, բուլղարական հնէաբանության հիմնադիրը։


== Կենսագրություն ==
Պետր Բակալովը ծնվել է 1879 թվականի ապրիլի 21-ին Կոտել քաղաքում։ Նախնական կրթությունն ստացել է Կոտելում, 1898 թվականին ավարտել է Վառնայի առաջին արական գիմնազիան, իսկ 1899 թվականին ընդունվել է Սոֆիայի բարձրագույն ուսումնարանի (Սոֆիայի համալսարան) բնական պատմության բաժին։ Հաճախել է Գեորգի Զլատարսկու դասախոսություններին, հավաքել և դասակարգել է տրիասային ու Յուրայի ժամանակաշրջանների օգտակար հանածոներ, որ գտնվել են նրա հայրենի քաղաքի շրջակայքում։ Ուսումնարանն ավարտելուց հետո Պետր Բակալովը բնագիտության է պարապել Իչերա գյուղում, իսկ ավելի ուշ՝ Գաբրովոյում, Վառնայում (առաջին արական գիմնազիա) և Սոֆիայում։ 1903-1905 թվականներին նա բնական պատմություն է ուսումնասիրել Ֆրայբուրգի համալսարանում՝ պրոֆեսոր Շտայմանի մոտ։ Այդ ժամանակ էլ հրատարակվել են նրա առաջին գիտական հոդվածները, որ հիմնված էին նրա հավաքած օգտակար հանածոների շնորհիվ ստացված տվյալների վրա։
1906 թվականին Պետր Բակալովը նշանակվել է ասիստենտ Սոֆիայի համալսարանի երկրաբանության ու հնէաբանության ամբիոնում, իսկ 1915 թվականի հոկտեմբերի 8-ին նաուսանողների համար կարդացել է առաջին դասախոսությունը հնէաբանությունից, որի թեման էր «Կենդանիների մեծ խմբերի բնաջնջումը Երկրի պատմության ընթացքում»։ 1919 թվականին Պետր Բակալովն ստացել է դոցենտի կոչում, իսկ 1922 թվականի ապրիլի 1-ին դարձել է հնէաբանության առաջին բուլղարացի պրոֆեսորը։ 1942-1945 թվականներին Պետր Բակալովը ղեկավարել է երկրաբանության ու հնէաբանության ամբիոնը, իսկ 1945-1950 թվականներին՝ հնէաբանության ամբիոնը։
1925 թվականին Պետր Բակալովը հիմնադրել է Բուլղարիայի երկրաբանական միությունը, որի նախագահն է եղել երկար ժամանակ (1948 թվականին նա դարձել է պատվավոր նախագահ)։
Պետր Բակալովը մահացել է 1964 թվականի դեկտեմբերի 14-ին Սոֆիայում։
Զլատոզար Բոևը Պետր Բակալովի անունով է կոչել պլիոցենյան դարաշրջանի վերջին գոյություն ունեցած բազեներից մեկը (սովորական հողմավար բազե)։


== Գիտական աշխատություններ ==
Приноси към палеонтологията на България (3 тома,1911-1922)
Кратък курс по палеонтология (палеозоология) (1928)
Hipparion-ова фауна при с. Калиманци и Кромидово, Св. Врачко (2 тома,1934)
Палеонтоложки определител /в съавторство с д-р В.Цанков/ (1939)
Кратък курс по исторична геология (1946)
Терциерни бозайници /в съавторство с Ив. Николов/ (1962)


== Ծանոթագրություններ ==


== Արտաքին հղումներ ==
Պետր Բակալովի աշխատությունները WorldCat Catalog գրադարանում (անգլ.)
Ադրբեջանի դրոշ

Ադրբեջանի դրոշը (ադրբ.՝ Azərbaycan bayrağı) - կապույտ, կարմիր և կանաչ գույներով (վերևից ներքև), հավասարաչափ հորիզոնական շերտերով ուղղանկյուն պաստառ է՝ լայնքի և երկայնքի 1։2 հարաբերակցությամբ։ Դրոշի կենտրոնում գտնվում են սպիտակ լուսնեղջյուր և ութանկյուն աստղ ։


== Պատմություն ==
Առաջին անգամ պաշտոնապես ընդունվել է Ադրբեջանի Դեմոկրատական Հանրապետության խորհրդարանի կողմից 1918 թ. հունիսի 21-ին, ապա փոխարինվել է Ադրբեջանի Խորհրդային Հանրապետության դրոշով։ 1991-ի փետրվարի 5-ին կայացված որոշմամբ և Ադրբեջանի սահմանադրության մեջ օրինականացված հոդվածով վերահաստատվել է նախկին դրոշը։

		
		


== Գույների իմաստները ==
Կապույտ գույնը խորհրդանշում է թյուրքական ծագումը, կարմիրը` առաջընթացը, սոցալիստական դեմոկրատիան, կանաչը` իսլամական քաղաքակրթությունը, կիսալուսինը` իսլամը ։ Ութ թևանի աստղը խորհրդանշում է ադրբեջանական 8 ցեղերը։ Մեկ ուրիշ տարբերակի համաձայն ութ թևանի աստղը խորհրդանշում է արաբերենում Ադրբեջանի 8 տառերը (արաբերեն` أذربيجان):


== Ադրբեջանի դրոշը տարբեր վայրերում ==

		
		
		
		


== Ծանոթագրություններ ==
ՀԲՄԸ Սոֆիայի կամերային նվագախումբ

Հայկական բարեգործական ընդհանուր միության Սոֆիայի կամերային նվագախումբ (բուլղար․՝ Камерен оркестър на Общоарменския благотворителен съюз), սիմֆոնիկ կամերային նվագախումբ է, որի նպատակը հայկական և բուլղարական մշակույթների և դասական և ժամանակակից երաժշտության ժողովրդականացումն է։ Դիրիժորը և գեղարվեստական ղեկավարը մինչև 2017 թվականը Բեդրոս Փափազյանն էր։


== Գործունեություն ==
Կամերային նվագախումբը ստեղծվել է 2006 թվականին՝ Հայկական բարեգործական ընդհանուր միության ստեղծման 100-ամյակին։ Նվագախմբի ստեղծման գաղափարի հեղինակը ՀԲԸՄ Սոֆիայի մասնաճյուղի նախագահ՝  Սոնյա Բեդրոսյան Ավակյանն է։ Նվագախումբը հանդես է գալիս համերգներով և շրջագայություններով, կատարում և ձայնագրում է դասական և ժամանակակից երաժշտություն։


== Խաղացանկ ==
Նվագախմբի խաղացանկը ներառում է դասական երաժշտության գլուխգործոցներ, բուլղարական և հայկական երաժշտություն,  ժամանակակից համաշխարհային երաժշտության օրինակներ։ Նվագախումբը կատարել է  Վելիսլավ Զաիմովի «Մեդիտատիվ երաժշտություն» ստեղծագործությունը, Գեորգի Անդրեևի «Փյունիկ» կամերային սիմֆոնիան, Արթին Պոտուրլիանի «Ծիրանի շնչով» ստեղծագործությունը, Գրիգոր Պալիկարովի «Էլեգիան», Սիմեոն Շերևի «Հայկական սյուիտը», Վլադիմիր Ջամբազովի նվագախմբի համար հարմարեցված հայկական ժողովրդական «Հինգալա», «Ով սիրուն», «Հոյ նազան» երգերը, Թեոդոսի Սպասովի «Հայկական մոտիվներով սյուիտը», Արամ Խաչատրյանի,  Ալեքսանդր Հարությունյանի, Էդվարդ Միրզոյանի, Կոմիտասի, Ալեքսանդր Սպենդիարյանի և ժամանակակից կոմպոզիտորների ստեղծագործություններ։


== Կատարողներ ==
Նվագախմբի համերգներին մասնակցել են միջազգային ճանաչում ունեցող կատարողներ, դաշնակահարներ՝ Մեծ Բրիտանիայից Սարգիս Զաքարյանը, Իսպանիայից Սոֆյա Մելիքյանը, ԱՄՆ-ից Հայկ Արսենյանը և Սիլվի Զաքարյանը, Գերմանիայից Մաքրուհի Հագելը և Վեսելին Պարաշկևովը, Ֆրանսիայից Բոժիդար Բրատոևը, Ավստրիայից Իվան Դիմիտրովը, թավջութակահարներ՝ Ավստրիայից Թորգոմ Պարսամյանը, Հայաստանից Վաչե Հովեյանը, երգչուհի Լուսինե Դանիելյանը, Լիբանանից՝ իտառահար և ուդահար Ֆադի Ռաշիդը։ Համատեղ ելույթ են ունեցել նաև «Բելտանգո» համույթը Սերբիայից, Մակեդոնիայից ջազմեն Դավիթյան եղբայրները, Երևանի երաժշտական ավագ դպրոցի սաները, Սիլվա Մխիկյանի գլխավորությամբ։


== Ծանոթագրություններ ==
Վորգաշոր (այլ կիրառումներ)

Վորգաշոր, կարող է վերաբերել.

Վորգաշոր - քաղաքատիպ ավան Ռուսաստանի Կոմի հանրապետության Վորկուտա քաղաքային օկրուգի կազմում։
Վորգաշոր - գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կույա գետի ձախ ափից 186 կմ հեռավորության վրա։ Գետի երկարությունը կազմում է 26 կմ։
(1151) Իթակա

(1151) Իթակա (անգլ.՝ Ithaka), աստերոիդ աստերոիդների հիմնական գոտում։ Հայտնաբերվել է 1929 թվականի սեպտեմբերի 8-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,405161 ա. մ., առավելագույնը մոտենում է 1,7377 ա. մ. հեռավորության վրա և հեռանում 3,0727 ա. մ.։ Արեգակի շուրջ մեկ ամբողջական պտույտ է կատարում 1362,43 երկրային օրվա ընթացքում, իր ուղեծրով շարժվելով միջինում 0,264233 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1151) Իթակա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էդվարդ Ուոլտեր Մաունդեր

Էդվարդ Ուոլտեր Մաունդեր (անգլ.՝ Edward Walter Maunder, ապրիլի 12, 1851(1851-04-12), Լոնդոն, Մեծ Բրիտանիայի և Իռլանդիայի միացյալ թագավորություն - մարտի 21, 1928(1928-03-21), Լոնդոն, Միացյալ Թագավորություն), Անգլիացի աստղագետ։ Ճանաչում ստացել է Արեգակի ակտիվության վերաբերյալ հետազոտություններից։ Նրա կողմից բացված Արեգակնային բծերի քանակի փոքրացումը ստացել է «Մաունդերի մինիմում» անվանումը։


== Կենսագրություն ==
Էդվարդ Մաունդերը ծնվել է 1851 թվականին Լոնդոնում։ Սովորել է «Լոնդոնի Թագավորական քոլեջում»։ Իր կրթությունը վճարելու համար աշխատել է բանկում։ 1873 թվականից «Գրինվիչի աստղադիտարանում» զբաղվել է սպեկտրասկոպիական հետազոտություններով, ինչպես նաև Արեգակնային բծերի նկարահանումներով։ Երկարաժամկետ ուսումնասիրություններից հետո բացահայտեց, որ Արեգակնային սկավառակի վրա բծերի առաջացման լայնությունը փոփոխվում է 11-ամյա ցիկլով։ 1904 թվականին հրապարակեց ստացված տվյալները դիագրամի տեսքով(այսպես կոչված «Մաունդերի թիթեռներ»)։ Արխիվային տվյալները ուսումնասիրելով բացահայտեց, որ մոտավորապես 1645 թվականին - 1715 թվականները Արեգակի վրա բծեր առաջացել են շատ հազվադեպ։ Չնայած այն ժամանակների աստղադիտակների ոչ կատարյալ լինելուն, Արեգակի ուսումնասիրություններ անցկացում էին և ամեն մի բծի առաջացումը գրանցվում էր։ Այդ ժամանակաշրջանը ստացավ «Մաունդերի մինիմում» անվանումը։ Հետաքրքիր է, որ նրա ժամանակաշրջանը համընկնում է այսպես կոչված փոքր սառցե դարաշրջանին, որի ընթացքում գրանցվում էր տեսանելի սառեցում։ Սակայն այս երկու դեպքերի միջև կապը վերջնական բացահայտված չէ։
Մաունդերը զբաղվում էր նաև Գիսաստղերի, Միգամածությունների և Մոլորակների ուսումնասիությամբ, այդ թվում նաև Մարս մոլորակի։ Ի տարբերություն այլ աստղագետների նա մնում էր մի համոզման, որ մարսյան ալիքները հանդիսանում են օպտիկական խաբկանքներ, այլ ոչ թե մարսեցիների տեխնածին կառույցներ։ 1903 թվականին նրա կողմից դրվեց համոզիչ փորձ, որի արդյունքում փորձարկվողներին ցույց էին տալիս բծերի ոչ դասակարգված նկարներ, որոնց փոխարեն նրանցից շատերը տեսնում էին «ալիքներ»։
Մաունդերը ամուսնացած է եղել երկու անգամ. 1875 թվականից Էդիտ Հաննա Բաստինի (անգլ.՝ Edith Hannah Bustin) հետ, որից նա ուներ 5 երեխա, իսկ 1890 թվականից մաթեմատիկոս Էննի Սքոթ Դիլլ Ռասելլի(անգլ.՝ Annie Scott Dill Russell): Նրա հետ համագործակցել է մինչ կյանքի վերջ, 1909թվականին լույս է տեսել նրանց համատեղ գիրքը՝ «The Heavens and their Story»:


== Հիշատակ ==
1970 թվականին «Միջազգային աստղագիտական միությունը» Էդվարդ Մաունդերի (միասին Էննի Սքոթ Մաունդերի) անունով կոչեցին Լուսնի հակառակ կողմի խառնարանը։


== Գրականություն ==
E. Walter Maunder FRAS: The Royal Observatory, Greenwich: A Glance at its History and Work, (1900)
E. Maunder: Astronomy without a Telescope, (1902)
E.W. Maunder: Note on the distribution of sun-spots in heliographic latitude, 1874—1902, Monthly Notices of the Royal Astronomical Society, Vol. 64, (1904) p. 747-761
E. Maunder: Astronomy of the Bible: An Elementary Commentary on the Astronomical References in the Holy Scripture, (1908)
A. and E. Maunder: The Heavens and their Story, (1909)
E. Maunder: Are the Planets Inhabited?, (1913)


== Արտաքին հղումներ ==
Энциклопедия «Кругосвет» Archived 2007-11-06 at the Wayback Machine.
Encyclopedia of Science


== Ծանոթագրություններ ==
Գառնիկ Քամալյան

Գառնիկ Արշակի Քամալյան (հունվարի 6, 1908(1908-01-06), Իգդիր - հունվարի 24, 1973(1973-01-24), Երևան, Հայկական ԽՍՀ, ԽՍՀՄ), հայ քանդակագործ։ ՀՌՆՄԵՄ-ի և ՀՌՆԱ-ի անդամ (1927-1932)։


== Կենսագրություն ==
1929 թվականին ավարտել է Երևանի Գեղարդ-տեխնիկումը։ 1929 թվականից մասնակցել է ցուցահանդեսների։ 1938 թվականին ավարտել է Լենինգրադի արդյունաբերական շինարարության ինժեներների ինստիտուտի ճարտարապետական ֆակուլտետը։ 1954-1960 թվականներին ապրել և աշխատել է Պերմում։ 
Ծնվել է 1908 թվականի հունվարի 6-ին Իգդիր քաղաքում։ Թուրքիայի կառավարության կողմից հայերի հետևողականորեն հետապնդումների պատճառով ապագա քանդակագործի ընտանիքը տեղափոխվել է հարազատների մոտ՝ կովկասյան Հայաստան։ 1925 թվականին Գառնիկ Քամալյանը ընդունվել է Երևանի գեղարվեստա-արդյունաբերական քոլերջ, որտեղ սովորել է նկարիչ Վարթանես Հախիկյանի և Գաբրիել Գյուրջյանի հետ։ 1929 թվականին «Վ. Ի. Լենինի դիմանկարի» (ռուս Արա Սարգսյան) դիպլոմային աշխատանքով հաջողությամբ ավարտել է ուսումնարանը։ Դեռևս ուսման տարիներին դարձել է ՀՌՆՄԵՄ-ի և ՀՌՆԱ-ի անդամ (1927) և 1929 թվականից մասնակցել է գեղարվեստական բոլոր տեսակի ցուցահանդեսներին։ 1933-1935 թվականներին ուսման է անցել ԼԿՇՃԻ-ի ճարտարապետություն բաժնում։ Ուսումը ավարտել է դիպլոմային աշխատանքով՝ Սեստերորեցկի պանսիոնատի նախագծով։ 1935-1964 թվականներին ապրել է Մագադանի մարզում, այնուհետև տեղափոխվել է Երևան, որտեղ էլ հետագայում՝ 1973 թվականի հունվարի 24-ին մահացել է։


== Աշխատանք ==
Քանդակագործի աշխատանքների շարքում նշվում են այնպիսի դիմանկարներ, ինչպիսիք են «Աշխատավորը» (1929), թոշակառու Մելիք-Մուսյանի (1962), ԽՍՀՄ ժողովրդական արտիստ Պ. Գ. Լիսիցյանի (1963, Գրականության և արվեստի թանգարան, Երևան) և Գ. Դ. Ջանիբեկյանի (1972), «Կանացի դիմանկար» (1965), ԽՍՀՄ նավատորմի ծովակալ Ի. Ս. Իսակովի (1967), հեղափոխական Ի․ Խ․ Լալայանցի (1970), երգչուհի Լ. Զաքարյանի (1970-ական թվականներ, Հայաստանի ԳԿԳ) և այլն։
Նա հեղափոխական Կամոյի հուշարձանի հեղինակն է (1968, Գավառ (քաղաք))։


== Ստեղծագործություններ ==
Դիմաքանդակներ`

«Ծովակալ Հովհաննես Իսակով»
«Պավել Լիսիցյան»
«Մարիետա Շահինյան»
«Զարուհի Դոլուխանյան»


== Ծանոթագրություններ ==
Գուլբաղ

Գուլբաղ (վրաց.` გულბაღი), հայաբնակ գյուղ Վրաստանի Քվեմո Քարթլիի մարզի Մառնեուլի շրջանում, Վիրահայոց լեռների հյուսիսային նախալեռնային շրջանում, վարչական կենտրոն Մառնեուլ քաղաքից 32 կմ հեռավորության և ծովի մակարդակից 680 մ բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 273 բնակիչ, հիմնականում հայեր, որից 129 տղամարդ և 144 կին։ 2014 թվականի հաշվառումներով, գյուղում ապրում էր 245 մարդ, որից 123 տղամարդ և 122 կին։


== Ծանոթագրություններ ==
Աշխարհիկ կրթություն

Աշխարհիկ կրթություն, աշխարհիկ կառավարություն ունեցող կամ կրոնի և պետության միջև բաժանված երկրներում հանրային կրթության համակարգ։
Աշխարհիկ կրթական համակարգի օրինակ կարող է լինել Ֆրանսիայի հանրակրթական համակարգը, որտեղ նկատելի կրոնական խորհրդանիշները արգելվել են դպրոցներում։ Մինչ որոշ կրոնական խմբեր թշնամական էին աշխարհիկ կրթությանը և տեսնում էին այնպիսի միջոցներ, ինչպիսիք են աթեիզմի խթանումը, այլ քաղաքացիներ պնդում էին, որ ցանկացած կրոնական խորհրդանիշի ցուցադրումը կազմում է եկեղեցու և պետության բաժանման խախտում և խտրականութուն է աթեիստների, անգիտակ և ոչ կրոնական մարդկանց դեմ։


== Գործողություններ և հակասություններ ==
Թուրքիայում կառավարության կողմից Իմամ Հաթիպ իսլամական դպրոցների խթանումը 2012 թվականի մարտին կրթության բարեփոխումների մասին օրինագծից հետո, իբր, անհանգստացրել է Թուրքիայի որոշ քաղաքացիների  : Կրթության բարեփոխումների մասին օրինագիծը գրվել է առանց հանրային բանավեճի կամ նույնիսկ Ազգային կրթության նախարարության սեփական խորհրդատվական մարմնի քննարկման, այն նույնիսկ չի ընդգրկվել կառավարության 2011 թվականի ընտրական օրակարգում։ Բացի թուրքական աշխարհիկությունը խաթարելուց, նոր միջոցառումները խաթարում են կրթական չափորոշիչները և խորացնում սոցիալական անհավասարությունները` ըստ կրթության մասնագետների։ Թուրքիայի առաջատար համալսարաններնը, ներառյալ Սաբանջը համալսարանը, Բոսֆորի համալսարանը, Մերձավոր Արևելքի տեխնիկական համալսարանը և Քոչ համալսարանը, բոլորը թողարկել են մամուլի հայտարարությունները, որոնք նկարագրում են 2012 թվականի բարեփոխումները, ինչպես հապճեպ ընկալվեց, հետադիմական և ընթացիկ մտածողությունից դուրս ։
Իտալիայում «Լաուցին ընդդեմ Իտալիայի» գործը ներկայացվեց Մարդու իրավունքների եվրոպական դատարան ՝ կապված պետական դպրոցների դասարաններում խաչված պատկերներ տեղադրելու հետ ։
Ռումինիայում CNCD– ի 323/2006 որոշումը CNCD բերվել է Բուզաուի շրջանի ուսուցիչ և ծնող Էմիլ Մոիզի կողմից ՝ լսարաններում Ուղղափառ սրբապատկերների հանրային ցուցադրման վերաբերյալ, և դրան աջակցել են բարձրաստիճան որոշ ակտիվիստներ :
2009 թվականին ստեղծվեց նոր մարմին` Ավստրալիական աշխարհիկ լոբբին, Ավստրալիայում աշխարհիկ կրթությունը խթանելու համար։
Հարավային Թաիլանդում աշխարհիկ կրթական համակարգը խարխլվում է ապստամբ խմբերի կողմից ՝ դպրոցների ոչնչացման և ուսուցիչների սպանության միջոցով։


== Ծանոթագրություններ ==


== Արտաքին հղումներ ==
Աշխարհիկ կրթական համակարգի գործը
Աշխարհիկ կրթության սկզբունքը Archived 2018-05-04 at the Wayback Machine.
Աշխարհիկ կրթության արշավ
Պերոզ (Բարվառի գավառ)

Անվան այլ կիրառումների համար տե՛ս՝ Պերոզ (այլ կիրառումներ)Պերոզ, գյուղ Արևմտյան Հայաստանում, Բիթլիսի վիլայեթի Բարվարի գավառակում։


== Պատմություն ==
Բնակչությունը տեղահանվել է 1915 թվականի Մեծ եղեռնի ժամանակ։


== Բնակչություն ==
1909 թվականին ուներ 20 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահություն, երկրագործություն և մեղվաբուծությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մյուռոնօրհնեք

«Մյուռոն» բառի ծագումնաբանությունը
«Մյուռոն»-ը հունարեն բառ է, որ նշանակում է «հոտավետ յուղ» կամ «բույսից հոսող հյութ»։ Այն ծագում է հնախոսական օծել արմատից։ Իբրև այդպիսին, շատ հին ժամանակներից ի վեր, զանազան անուշահոտ համեմունքների հետ միասին, կիրառվել է ձիթենու յուղը։ Այն լայնորեն գործածել են արևելյան ազգերը, գլխավորապես հին հրեաները տոնական օրերին (ՍԱՂՄ. ԻԲ 5, ԱՄՈՎՍ Զ 6)։ Քրիստոսի ժամանակ տակավին կենսունակ էր իբրև հարգանքի նշան հյուրի գլուխը կամ ոտքերը օծելու սովորույթը (ՄԱՐԿ. ԺԴ 3, ՀՈՎՀ. ԺԲ 3)։ Ըստ Մովսես նախամարգարեի ստացած աստվածային պատգամի (ԵԼՔ Լ 23-30), Աստծո սպասավորները ձիթենու յուղը կիրարկում էին ծանրագին խնկեղենի, այլևայլ համեմունքների և ծաղիկների միախառնումով։ Սրանց մեջ ամենից ազնիվն ու պատվականը նարդոսի յուղն էր (ԵՐԳ ԵՐԳՈՑ Ա 12, ՄԱՐԿ. ԺԴ 3)։
Բաղադրամասեր
Սրբալույս Մյուռոնի հիմնական բաղադրիչը ձիթենու անարատ ձեթն է, որին խառնվում է բալասան, ինչպես նաև քառասուն տեսակի տարբեր հոտավետ խունկերի, ծաղիկների, անուշահոտ բույսերի արմատների, ծաղկաջրերի, յուղային հյութերի և տերևների միաշաղախված հեղուկը։ «Մաշտոց»-ի Մյուռոնօրհնության կանոնում ասվում է, թե «գլխաւոր նիւթ սրբոյ Մեռոնին համարի ձէթ ի ձիթենեաց և իւղ պալասանի»։
Բալասանը փշատենու նման մի մշտադալար ծառի կեղևից ծորող անուշահոտ հեղուկն է։ Բալասանը նախ փափկեցվում է կտավատի յուղով, որպեսզի միախառնվի ձիթենու յուղին, որովհետև եթե չփափկի, ապա կնստի Մյուռոնի կաթսայի հատակին և ընդհանուր բաղադրությանը չի հաղորդի իր զորությունը և Մյուռոնում բալասանի պակասություն կլինի։ Այնինչ կանոնում ասվում է. «Որքան շատ իցէ պալասանն, այնքան գովելի է»։ Ահա այս պատճառով էլ առանձին կաթսաների մեջ եռացնում են բալասանը կտավատի ձեթով և մյուսում՝ ձիթենու յուղը, ապա եռացրած բալասանը լցնում են ձիթենու եռացած յուղի մեջ, որպեսզի լավ եփվի և միավորվի վերջինիս հետ, և այսպես առանձին պահում մինչև Մյուռոնի օրհնության օրը։
Մյուռոնօրհնության օր
Առավել հին շրջանում այն տեղի էր ունենում Ավագ Հինգշաբթի։ Վերջին երկու-երեք դարերում այժմյան խմբագրությամբ կանոնակարգված «Մաշտոցները» հրահանգում են օրհնությունը կատարել Ավագ Հինգշաբթի, Հոգեգալստյան տոնին կամ էլ պատշաճավոր որևէ մեկ այլ օր։ Հաշվի առնելով, որ օրհնության ժամանակ տարբեր կողմերից մեծաթիվ ուխտավորներ են գալիս և նկատի ունենալով Արարատյան դաշտի եղանակային յուրահատկությունները և համանման մի շարք գործոններ՝ վերջին հարյուրամյակում Մյուռոնի օրհնությունը սովորաբար կատարվում է աշնանը։
Ավագ Խորանի վրա
Օրհնությունից քառասուն օր առաջ ձիթենու մաքուր յուղով լի կաթսան դրվում է Մայր Տաճարի բեմում և ծածկվում նրբահյուս շղարշով։ Հնում այն ծածկվում էր յոթ շարք շղարշով։ Քառասուն օր շարունակ, երեկոյան ժամերգությունից հետո, հոգևոր պաշտոն է կատարվում՝ շարականներով, աղոթքներով և սուրբգրային ընթերցվածներով։ Մյուռոնօրհնեքի  գիշերը, հսկում է կատարվում, իսկ հաջորդ օրը լինում է օրհնության հանդիսավոր շնորհաբաշխությունը։
Արքուլետա շրջան (Կոլորադո)

Արքուլետա շրջան (անգլ.՝ Archuleta County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 3508 կմ² է, բնակչությունը՝ 12084 մարդ (2010 թ. տվյալներով)։ Շրջկենտրոնն է Փագոսա բնակավայրը։ Կազմավորվել է 1885 թ.։
Վուրգ Ոսկանյան

Վուրգ Արշակի Ոսկանյան (մայիսի 28, 1941, Բռնակոթ, Սիսիանի շրջան, Հայկական ԽՍՀ, ԽՍՀՄ - մարտի 31, 1993, Վուրգավան), Արցախյան ազատամարտի մասնակից հայկական կողմից։


== Կենսագրություն ==
Վուրգ Ոսկանյանը ծնվել է Սիսիանի Բռնակոթ գյուղում։ Եղել է Սիսիանի թիվ 1 դպրոցի զինղեկը։ Վուրգն Սիսիանում կազմակերպել է «Ղարաբաղ» կոմիտեյի գործունեությունը։ 1989 թվականին նրա մտահղացմամբ և «Ղարաբաղ» կոմիտեի աջակցությամբ Սիսիանի Սուրբ Հովհաննես եկեղեցու հարևանությամբ կառուցվել է Հայոց ցեղասպանության 74-րդ տարելիցը խորհրդանշող հուշարձանը։
Արցախի ազատագրման պայքարի առաջին օրերից երկրապահ կամավորների ջոկատով մասնակցել է ռազմական գործողություններին։ Կռվել է Զանգեզուրի, Տավուշի, Արցախի պաշտպանական դիրքերում։

Զոհվել է Լաչինի Բիչանիս (Վակունիս) գյուղի մարտական հենակետում։


== Պարգևներ ==
2-րդ աստիճանի «Մարտական խաչ» շքանշան


== Հիշատակ ==
Վուրգ Ոսկանյանի անվամբ է կոչվում Սիսիանի թիվ 4 դպրոցը, Արցախի Վուրգավան գյուղը։ Վակունիսում բացվել է հուշահամալիր 11 սիսիանցի ազատամարտիկների, այդ թվում՝ Վուրգ Ոսկանյանի հիշատակին։ 2001 թվականին Վակունիսի դպրոցը վերանվանվել է Վուրգ Ոսկանյանի անվամբ։ 2012 թվականին Սիսիանի Ազատամարտիկների հրապարակում  տեղադրվել է Վուրգի հուշարձանը (քանդակագործ՝ Գետիկ Բաղդասարյան)։


== Տես նաև ==
Վուրգ Ոսկանյանի հուշարձան (Սիսիան)


== Ծանոթագրություններ ==


== Արտաքին հղումներ ==
Վուրգ Ոսկանյան Խոնարհ հերոսներ